  Виталий Пронин «Керамика и графика Пабло Пикассо» адӟытон усьтӥськоз 7-тӥ тулыспалэ 17.00 часын Изобразительной искусствоосъя элькун музейын, ивортэ Лулчеберетъя министерстволэн пресс-службаез.Адӟытонысь керамика но графика быръемын аслыз Пабло Пикассолы сюлэмызлы матын луись сюжетъёссэ возьматон понна. Учкисьёс испан суредасьлэсь ӟырдыт сямзэ эшшо но умойгес шӧдыны-валаны быгатозы. Татысь кубизм амалэн суредам нылкышноо портретъёсты но адӟыны луоз.Корридалы сӥзем сюжет Пикассолэн быдэс творчествоез пыр ортчиз. Коррида возьматэмын линогравюраосын но, керамика тэркыосын но. Пикассолэн валамезъя, коррида пиосмуртлэсь кужымзэ, тореролэсь дӥсьтонзэ данъя.Испан суредась улонлы туж шумпотӥз. Адӟытонын Пикассолэн Дыдыкез но - тупаса улонлэн символэз - возьматэмын луоз. Суредась аслэсьтыз дыдыксэ пацифистъёслэн движенизылы кузьмаз.Адӟытонысь ужъёсты коллекционер Александр Шадрин люказ. 7-тӥ феврале коллекционер ачиз адӟытонэз усьтоз. Теги: ПаблоПикассо суредась  